Diari Oficial de la Generalitat Valenciana


Sumari del DOGV 9731, del 23-11-2023 (2023/11070)

DECRET 202/2023, de 21 de novembre, del Consell de modificació del Decret 80/2023, de 26 de maig, del Consell, pel qual s'aproven les normes de disseny i qualitat en edificis d'habitatge.
-------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2023/11/21/202/dof/vci/html**

### Dades del document

Número de DOGV
:   9731

Data del DOGV
:   23-11-2023

Secció del DOGV
:   I. DISPOSICIONS GENERALS

Número del document
:   2023/11492


Data del document
:   21-11-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Decret

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge
    * Vicepresidència Segona i Conselleria d'Habitatge i Arquitectura Bioclimàtica
    * política de l'habitatge
    * legislació

DECRET 202/2023, de 21 de novembre, del Consell de modificació del Decret 80/2023, de 26 de maig, del Consell, pel qual s'aproven les normes de disseny i qualitat en edificis d'habitatge. [2023/11247]  
Índex  
  
Preàmbul  
Article únic. Modificació de la disposició final segona del Decret 80/2023, de 26 de maig, del Consell, pel qual s'aproven les normes de disseny i qualitat en edificis d'habitatge  
Disposició addicional  
Única. Incidència pressupostària  
Disposició final  
Única. Entrada en vigor  
  
  
PREÀMBUL  
  
El Consell va aprovar el Decret 80/2023, de 26 de maig, del Consell, pel qual s'aproven les normes de disseny i qualitat en edificis d'habitatge, que té com a objecte establir les normes de disseny i qualitat que han de complir els habitatges situats a la Comunitat Valenciana, així com els edificis d'ús principal residencial habitatge que les alberguen per a garantir que siguen dignes i adequades.  
A conseqüència de la seua entrada en vigor, i de conformitat amb la seua disposició derogatòria única, quedarà derogat el Decret 151/2009, de 2 d'octubre, del Consell, pel qual s'aproven les exigències bàsiques de disseny i qualitat en edificis d'habitatge i allotjament, així com l'Ordre de 7 de desembre de 2009, de la Conselleria de Medi Ambient, Aigua, Urbanisme i Habitatge, per la qual s'aproven les condicions de disseny i qualitat.  
En este sentit, en la seua disposició final segona estableix que la seua entrada en vigor es produirà al cap de sis mesos de la data de la publicació en el Diari Oficial de la Generalitat Valenciana, que va tindre lloc el 2 de juny de 2023.  
Atesa l'envergadura de l'objecte, amb impacte en projectes d'edificació d'habitatge i de desenvolupament immobiliari tenint en compte en l'entorn geopolític actual la tendència inflacionista dels preus situada, segons dades de l'INE, en el 5,8 % anual i amb una tendència alcista que ens condueix a un escenari de recessió econòmica en termes reals encara que no tècnicament i formalment, i ateses les dificultats conjunturals del sector a conseqüència de l'increment dels preus de construcció, es fa necessari escometre esta modificació reglamentària amb la finalitat d'ampliar el termini d'entrada en vigor de la norma afectada de manera que els sectors afectats puguen dur a terme les adaptacions necessàries per a la seua correcta aplicació. Este decret s'adequa, per tant, al principi de necessitat.  
A fi de garantir el principi d'eficàcia, esta norma es configura com l'instrument adient per a dur a terme els objectius prèviament descrits i conté la regulació imprescindible per a això, segons el principi de proporcionalitat.  
Així mateix, s'ha tingut en compte el principi de seguretat jurídica atés que el contingut d'aquest decret és coherent amb la resta de l'ordenament jurídic, i també el principi d'eficiència, ja que l'aprovació d'aquest decret no implica un augment de les càrregues administratives o de despesa en el pressupost consolidat de la Generalitat.  
En aplicació del principi de transparència, en este preàmbul es defineixen i justifiquen clarament els objectius d'aquest decret. A més, s'ha possibilitat la participació de les persones i entitats destinatàries mitjançant el corresponent tràmit d'informació pública, anunciat en el Diari Oficial de la Generalitat Valenciana.  
En virtut de tot el que s'ha explicat, complits els tràmits procedimentals previstos en l'article 43 de la Llei 5/1983, de 30 de desembre, del Consell, a proposta de la vicepresidenta segona i consellera de Serveis Socials, Igualtat i Habitatge, d'acord amb l'article 28.c de la Llei 5/1983, de 30 de desembre, del Consell, conforme amb el Consell Jurídic Consultiu de la Comunitat Valenciana, prèvia deliberació del Consell, en la reunió del dia 21 de novembre de 2023,  
  
  
DECRETE  
  
Article únic. Modificació de la disposició final segona del Decret 80/2023, de 26 de maig, del Consell, pel qual s'aproven les normes de disseny i qualitat en edificis d'habitatge  
Es modifica la disposició final segona del Decret 80/2023, de 26 de maig, del Consell, pel qual s'aproven les normes de disseny i qualitat en edificis d'habitatge. La nova redacció passa a ser la següent:  
  
«Segona. Entrada en vigor  
Este decret entrarà en vigor al cap de vint mesos de la publicació en el Diari Oficial de la Generalitat Valenciana.»  
  
  
DISPOSICIÓ ADDICIONAL  
  
Única. Incidència pressupostària  
L'aplicació i desplegament d'aquest decret no implicarà augment de despesa en el pressupost consolidat de la Generalitat i, en tot cas, haurà de ser atés amb els mitjans personals i materials de la conselleria competent en matèria d'habitatge.  
  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la publicació en el Diari Oficial de la Generalitat Valenciana.  
  
València, 21 de novembre de 2023  
  
El president de la Generalitat,  
CARLOS MAZÓN GUIXOT  
  
La vicepresidenta segona i   
consellera de Serveis Socials, Igualtat i Habitatge,  
SUSANA CAMARERO BENÍTEZ


Còpia Permalink ELI